Diari Oficial de la Generalitat Valenciana


Sumari del DOGV 482, del 09-12-1986 (1986/807701)

RESOLUCIÓ del Conseller d'Obres Públiques, Urbanisme i Transports, per la qual s'aprova definitivament el Pla Parcial Indústrial presentat per l'Ajuntament de Godella .
------------------------------------------------------------------------------------------------------------------------------------------------------------------------

### Dades del document

Número de DOGV
:   482

Data del DOGV
:   09-12-1986

Secció del DOGV
:   ALTRES DISPOSICIONS

Número del document
:   1986/807701


Data del document
:   09-12-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, per la qual s'aprova definitivament el Pla Parcial Industrial presentat per l'Ajuntament de Godella.  
Vist el Projecte del Pla Parcial industrial presentat per l'Ajuntament de Godella.   
Vist, que l'Ajuntament de Godella va tramitar l'esmentat projecte atorgant-li una primera aprovació inicial l'11 de novembre de 1985 i després d'un període d'informació pública, en el qual va ser presentada una al legació, ho va aprovar de nou inicialment el 24 d'abril de 1986.   
Vist, que després d'un nou període d'informació pública, en el qual va ser presentada una nova al legació, l'esmentat Ajuntament va atorgar l'aprovació provisional al projecte el 4 de setembre de 1986.   
Atès, que la tramitació del Pla Parcial s'ha ajustat al que estableixen els articles 40 i 41 de la Llei del Sòl.   
Atès, que la finalitat del Pla, la creació d'una zona industrial destinada a la instal·lació «d'indústria blana» a l'àrea delimitada pel Camí Vell de Bétera i la Carretera Comarcal de Burjassot a Torres- Torres, per a l'Oest, el «Barranc dels Frares» o «Barranquet» per al Nord la Carrera de Rocafort i el límit del casc urbà pel Sud s'ajusta a les previsions del Pla General de València i Comarca de 1986, modificat en aquesta zona per Resolució d'aquest Conseller de 24 de setembre de 1986, considerant-se a més a més adequada, ja que permetrà l'eixida d'aquest tipus d'indústries actualment ubicades al casc urbà i la instal·lació en els terrenys ara regulats.   
Atès, que les determinacions i la documentació del Pla s'ajusten al que estableixen els articles 45 i ss. del Reglament de Planejament, havent d'assenyalar, no obstant això, en aquesta Resolució la subjecció dels propietaris afectats per aquesta l'ineludible obligació que estableix l'article 84.3 de la Llei del Sòl de cedir el 10% de l'aprofitament mitjà del sector, que serà concretada en els documents que desenvolupen el Pla.   
Atès, que la competència d'aquest Conseller per a atorgar l'aprovació definitiva dels Plans Parcials que desenvolupen Plans Generals que afecten diversos municipis, com és el Pla General de València i Comarca, es dedueix de l'article 35.1.c) de la Llei del Sòl en relació amb el Decret 299/79, de 26 de gener, i amb el Decret del Consell del País Valencià de 2 d'agost de 1979.   
Vists els preceptes esmentats i altres d'aplicació pertinent, resolc d'aprovar definitivament el Pla Parcial industrial presentat per l'Ajuntament de Godella.   
Contra aquesta Resolució que esgota la via administrativa hom pot interposar Recurs de Reposició davant aquest mateix Conseller en el termini d'un mes, comptat des de l'endemà de la publicació, previ al contenciós administratiu a interposar en el seu cas en la Sala Contenciosa de l'Excma. Audiència Territorial de València, havent d'interposar-se aquest últim recurs en el termini de dos mesos, des de la publicació de la Resolució del Recurs de Reposició, si aquesta fóra expressa, o en el termini d'un any des de la data d?interposició de l'esmentat recurs, si aquest no fóra objecte de Resolució; tot això sense perjudici de la interposició de qualsevol altre recurs que s'estime procedent.